Nesodden-Bundefjord Dampskipsselskap

A/S Nesodden-Bundefjord Dampskipsselskap (NBDS) var et rederi som i hovedsak trafikkerte strekningen Nesoddtangen–Aker Brygge. NBDS var fra 2008 eid 51 % av Fosen Trafikklag, 38 % av Nesodden kommune og for øvrig av enkeltpersoner og velforeninger. Selskapet hadde vel 50 ansatte, hvorav 45 bemannet skipene. Administrerende direktør var i 2009 Olav Brein

NBDS eide i 2009 seks båter, fire konvensjonelle og to hurtigbåter bygd i 1974, 1990 og 1999. Disse var MS «Huldra», MF «Bamse Brakar», MF «Smørbukk», MF «Dronningen», MS «Prinsen» og MS «Prinsessen».

I tillegg til strekningen Nesoddtangen–Aker Brygge trafikkerte selskapet også strekningen Nesoddtangen–Lysaker samt at de også trafikkerte en rushtidsrute fra Slemmestad og Vollen i Asker til Aker Brygge. I sommersesongen trafikkerte selskapet også ruten Oslo–Drøbak med anløp på flere av øyene i Indre Oslofjord samt Nesoddens vestside. Selskapet fraktet omkring 2,7 millioner passasjerer årlig. Passasjerantallet var 160 ganger større enn Nesodden kommunes innbyggertall.

Etter anbudsutsettelse i 2007 ble trafikken fra 1. juli 2009 overtatt av Tide Sjø. MF «Smørbukk» og MS «Huldra» ble overtatt av det Tide Sjø, det samme ble MS «Prinsen», men den ble solgt til utlandet sommeren 2009. MS «Prinsessen» ble solgt til Bergen-Nordhordland Rutelag (BNR) i Bergen i april 2010.

Referanser

 Eksterne lenker 
 Selskapets nettsider
 Oversiktsside over fergene som har gått til Nesodden

Kategori:Norske rederier
Kategori:Torghattenkonsernet
Kategori:Næringsliv i Akershus
Kategori:Sjøfart i Akershus
Kategori:Sjøfart i Oslo
Kategori:Kollektivtransport i Akershus
Kategori:Kollektivtransport i Oslo
Kategori:Samferdsel i Nesodden
Kategori:Oslos samferdselshistorie
Kategori:Artikler i sjøfart-prosjektet
Kategori:Akershus’ samferdselshistorie
Kategori:Samferdsel i Bærum